สรุปภาวะตลาดต่างประเทศ ประจำวันที่ 9 มี.ค. 2566
สรุปภาวะตลาดต่างประเทศ ประจำวันที่ 9 มี.ค. 2566
สรุปภาวะตลาดต่างประเทศ ประจำวันที่ 9 มี.ค. 2566
10 มี.ค. 2566

ดัชนีดาวโจนส์ตลาดหุ้นนิวยอร์กปิดร่วงลงกว่า 500 จุดในวันพฤหัสบดี (9 มี.ค.) โดยตลาดถูกกดดันจากหุ้นกลุ่มธนาคารที่ดิ่งลงอย่างหนัก รวมทั้งความกังวลว่าข้อมูลแรงงานของสหรัฐที่จะมีการเปิดเผยในวันนี้ อาจจะผลักดันให้ธนาคารกลางสหรัฐ (เฟด) เร่งปรับขึ้นอัตราดอกเบี้ย
ดัชนีเฉลี่ยอุตสาหกรรมดาวโจนส์ปิดที่ 32,254.86 จุด ร่วงลง 543.54 จุด หรือ -1.66%, ดัชนี S&amp;P500 ปิดที่ 3,918.32 จุด ลดลง 73.69 จุด หรือ -1.85% และดัชนี Nasdaq ปิดที่ 11,338.35 จุด ดิ่งลง 237.65 จุด หรือ -2.05%
ตลาดหุ้นยุโรปปิดลบในวันพฤหัสบดี (9 มี.ค.) นำโดยหุ้นกลุ่มอสังหาริมทรัพย์ เนื่องจากนักลงทุนมีความวิตกมากขึ้นเกี่ยวกับแนวโน้มที่อัตราดอกเบี้ยจะยังคงปรับตัวขึ้นเป็นเวลาอีกนาน
ทั้งนี้ ดัชนี STOXX 600 ปิดที่ 459.98 จุด ลดลง 1.01 จุด หรือ -0.22%
ดัชนี CAC-40 ตลาดหุ้นฝรั่งเศสปิดที่ 7,315.88 จุด ลดลง 8.88 จุด หรือ -0.12%, ดัชนี DAX ตลาดหุ้นเยอรมนีปิดที่ 15,633.21 จุด เพิ่มขึ้น 1.34 จุด หรือ +0.01% และดัชนี FTSE 100 ตลาดหุ้นลอนดอนปิดที่ 7,879.98 จุด ลดลง 49.94 จุด หรือ -0.63%
ตลาดหุ้นลอนดอนปิดลบในวันพฤหัสบดี (9 มี.ค.) เนื่องจากนักลงทุนวิตกเกี่ยวกับแนวโน้มอัตราดอกเบี้ยที่เพิ่มขึ้นในสหรัฐ ขณะที่หุ้นกลุ่มเหมืองแร่นำตลาดร่วงลง หลังจากราคาโลหะปรับตัวลงโดยถูกกดดันจากดอลลาร์ที่แข็งค่าขึ้น
ทั้งนี้ ดัชนี FTSE 100 ตลาดหุ้นลอนดอนปิดที่ 7,879.98 จุด ลดลง 49.94 จุด หรือ -0.63%
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงแตะระดับต่ำสุดในรอบ 2 สัปดาห์ในวันพฤหัสบดี (9 มี.ค.) และปิดในแดนลบติดต่อกันเป็นวันที่ 3 เนื่องจากนักลงทุนยังคงกังวลว่าการปรับขึ้นอัตราดอกเบี้ยเชิงรุกของธนาคารกลางสหรัฐ (เฟด) จะส่งผลกระทบต่อเศรษฐกิจและความต้องการใช้น้ำมัน
ทั้งนี้ สัญญาน้ำมันดิบ WTI ส่งมอบเดือนเม.ย. ลดลง 94 เซนต์ หรือ 1.2% ปิดที่ 75.72 ดอลลาร์/บาร์เรล ซึ่งเป็นระดับปิดต่ำสุดนับตั้งแต่วันที่ 27 ก.พ.ปีนี้
ส่วนสัญญาน้ำมันดิบเบรนท์ (BRENT) ส่งมอบเดือนพ.ค. ลดลง 1.07 ดอลลาร์ หรือ 1.3% ปิดที่ 81.59 ดอลลาร์/บาร์เรล ซึ่งเป็นระดับปิดต่ำสุดนับตั้งแต่วันที่ 22 ก.พ.ปีนี้
สัญญาทองคำตลาดนิวยอร์กปิดบวกในวันพฤหัสบดี (9 มี.ค.) โดยได้แรงหนุนจากการอ่อนค่าของสกุลเงินดอลลาร์ ขณะที่นักลงทุนจับตาการเปิดเผยตัวเลขจ้างงานนอกภาคเกษตรของสหรัฐในวันนี้
ทั้งนี้ สัญญาทองคำตลาด COMEX (Commodity Exchange) ส่งมอบเดือนเม.ย. เพิ่มขึ้น 16 ดอลลาร์ หรือ 0.88% ปิดที่ 1,834.60 ดอลลาร์/ออนซ์
สัญญาโลหะเงินส่งมอบเดือนมี.ค. เพิ่มขึ้น 1.40 เซนต์ หรือ 0.07% ปิดที่ 20.165 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 8.70 ดอลลาร์ หรือ 0.92% ปิดที่ 949.30 ดอลลาร์/ออนซ์
สัญญาพัลลาเดียมส่งมอบเดือนมิ.ย. พุ่งขึ้น 12.60 ดอลลาร์ หรือ 0.9% ปิดที่ 1,374.70 ดอลลาร์/ออนซ์
ดอลลาร์สหรัฐอ่อนค่าลงเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันพฤหัสบดี (9 มี.ค.) หลังจากสหรัฐเปิดเผยตัวเลขผู้ขอสวัสดิการว่างงานสูงกว่าคาด ซึ่งอาจเป็นปัจจัยชะลอการปรับขึ้นดอกเบี้ยของธนาคารกลางสหรัฐ (เฟด)
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.34% แตะที่ระดับ 105.3021
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 136.16 เยน จากระดับ 137.21 เยน และอ่อนค่าเมื่อเทียบกับฟรังก์สวิส ที่ระดับ 0.9358 ฟรังก์ จากระดับ 0.9411 ฟรังก์
อย่างไรก็ดี ดอลลาร์สหรัฐแข็งค่าเมื่อเทียบกับดอลลาร์แคนาดา ที่ระดับ 1.3823 ดอลลาร์แคนาดา จากระดับ 1.3799 ดอลลาร์แคนาดา และแข็งค่าเมื่อเทียบกับโครนาสวีเดน ที่ระดับ 10.7310 โครนาสวีเดน จากระดับ 10.7174 โครนาสวีเดน
ส่วนยูโรแข็งค่าเมื่อเทียบกับดอลลาร์สหรัฐ ที่ระดับ 1.0577 ดอลลาร์ จากระดับ 1.0546 ดอลลาร์ ขณะที่เงินปอนด์แข็งค่าขึ้นแตะที่ระดับ 1.1911 ดอลลาร์ จากระดับ 1.1841 ดอลลาร์